# ЗАШТО ТРЕНУТНО НИСАМ ПОДОБАН/ПОДОБНА ЗА СКРИНИНГ РАКА ПЛУЋА?

Национални програм за скрининг рака плућа има за циљ откривање рака плућа у раном стадијуму. Намењен је особама које немају симптоме и које испуњавају старосне критеријуме и критеријуме који се односе на историју пушења наведене у наставку. Истраживања су показала да скрининг највише користи особама које су:

|  |
| --- |
| Симбол за старије особе  **Старости од 50 до 70 година**  И  Симбол за плућа  **Немају симптоме или знакове који указују на рак плућа** (на пример, необјашњив упоран кашаљ, искашљавање крви, отежано дисање без разлога)  И  Симбол паклице цигарета  **Пуше дуванске цигарете или имају историју пушења цигарета** (престали су у последњих 10 година)  И  Симбол календара  **Имају историју пушења дуванских цигарета од најмање 30 година** (на пример, једна паклица дневно током 30 година или 2 паклице дневно током 15 година) |

## Шта треба да урадим ако нисам подобан/подобна, али сам ипак забринут/а?

1. **Ако још нисте напунили 50 година, посетите свог лекара ради провере подобности када напуните   
   50 година. Разговарајте са својим лекаром о другим опцијама за очување здравља плућа ван оквира програма.**
2. **Ако имате више од 70 година, разговарајте са својим лекаром о другим опцијама за очување здравља плућа ван оквира програма.**
3. **Ако имате неки од ових знакова или симптома, скрининг није погодан за вас:**

* **Нов или промењен кашаљ**
* **Искашљавате крв**
* **Отежано дисање без разлога**
* **Лако се умарате**
* **Необјашњиви губитак телесне тежине**
* **Бол у грудима или рамену који не пролази**

Ако имате било који од ових симптома, одмах разговарајте са својим лекаром. Ако имате било које знакове или симптоме, ваш лекар може да вас упути на снимање ван оквира програма.

1. **Ако нисте подобни због историје пушења цигарета, у будућности бисте могли постати подобни. Посетите свог лекара да поразговарате о историји пушења и редовно проверавајте код њега да ли   
   сте подобни за програм.**
2. **Можда сте подобни за програм, али тренутно не можете да урадите ЦТ снимање са ниском дозом из других медицинских разлога. Ваш лекар ће са вама поразговарати о тим разлозима.**

## Ако тренутно нисте подобни, то не значи да код вас не постоји ризик

Ако тренутно нисте подобни за програм због старости или историје пушења, у будућности бисте могли стећи право на учешће. Редовно проверавајте код свог лекара да ли сте подобни за скрининг рака плућа   
у оквиру програма.

Чак и ако нисте подобни за скрининг, то не значи да код вас не постоји ризик. Разговарајте са својим лекаром о ризицима и за помоћ за престанак пушења.

## Ако престанете да пушите и останете непушач, значајно ћете побољшати своје здравље

Иако није потребно да престанете да пушите да бисте учествовали у скринингу рака плућа, ваш организам ће почети да се осећа боље врло брзо након престанка пушења. Никада није касно да престанете са пушењем. Престанак пушења је најбоља ствар коју можете урадити да побољшате и заштитите своје здравље, чак и ако нисте подобни за скрининг рака плућа. Зависност од никотина је клиничко стање које   
се може лечити. [Национална платформа за престанак пушења (National Cessation Platform)](https://www.quit.org.au/articles/national-cessation-platform-stakeholder-toolkit) (quit.org.au) и **MyQuitBuddy App** (<https://www.quit.org.au/articles/national-cessation-platform-stakeholder-toolkit>) могу вам помоћи да почнете.

|  |  |
| --- | --- |
| QR код за више информација о Националном програму за скрининг рака плућа.  За више информација о Националном програму за скрининг рака плућа: [www.health.gov.au/nlcsp](http://www.health.gov.au/nlcsp) | За помоћ да престанете са пушењем: [**www.quit.org.au**](http://www.quit.org.au) |